ai4bharat/Pralekha huggingface dataset:
विज्ञान एवं प्रौद्योगिकी मंत्रालय
एलईडी के लिए उपयोगी चमकीले उत्सर्जन वाले रंगों के साथ नैनो-क्रिस्टल से विकसित मापनयोग्य  संश्लेषण विधि
भारतीय शोधकर्ताओं ने एक ऐसी विधि विकसित की है जो अर्धचालक  नैनोक्रिस्टलों के एक विशेष वर्ग के बड़े पैमाने पर संश्लेषण में सहायक हो सकती है। ये नैनोक्रिस्टल द्वि-आयामी परतदार पेरोव्स्काइट और पेरोव्स्काइट नैनोक्रिस्टल कहलाते हैं और जिनमें चमकीले उत्सर्जन रंग होते हैं तथा इन पर पर्यावरण से क्षरित होने अथवा प्रदूषित होने का प्रभाव नहीं होता है। इसलिए ये उच्च रंग शुद्धता और कम लागत समाधान प्रक्रिया क्षमता दोनों के लिए उपयोगी होते हैं।
नैनो पदार्थों  में उनके थोक में समकक्ष पदार्थ की तुलना में अद्वितीय गुण होते हैं क्योंकि इनसे चमकदार प्रकाश मिलता है और हमारे दैनिक जीवन में कई अन्य अनुप्रयोगों के अलावा प्रकाश उत्सर्जक डायोड  के लिए ये बहुत उपयोगी होते हैं। हालांकि ऐसे पदार्थों का बड़े पैमाने पर संश्लेषण करना प्रतिक्रिया तंत्र के रूप में चुनौतीपूर्ण होता है, और बड़े पैमाने पर संश्लेषण की गतिशीलता  अक्सर छोटे पैमाने पर किए गए संश्लेषण से भिन्न होती है। परन्तु औद्योगिक अनुप्रयोगों के लिए इतने बड़े पैमाने पर संश्लेषण की प्रविधियां आवश्यक हैं।
इस दिशा में आवश्यक परिणाम प्राप्त करने के लिए, विज्ञान और प्रौद्योगिकी विभाग  के तहत एक स्वायत्त अनुसंधान संस्थान, नैनो एवं मृदु पदार्थ विज्ञान केंद्र  के शोधकर्ताओं के एक समूह ने द्वि-आयामी परतदार पेरोव्स्काइट और पेरोव्स्काइट नैनोक्रिस्टल को एक सोनोकेमिकल प्रक्रिया द्वारा संश्लेषित किया है। इस प्रक्रिया को अक्सर बड़े पैमाने पर संश्लेषण के लिए प्रयुक्त किया जाता है। यह प्रक्रिया शक्तिशाली अल्ट्रासाउंड विकिरण के अनुप्रयोग के साथ अणुओं को रासायनिक प्रतिक्रिया से प्रवाहित कराने के लिए सोनोकेमिस्ट्री के सिद्धांतों का उपयोग करती है। यह कार्य ‘जर्नल ऑफ फिजिकल केमिस्ट्री सी’ में प्रकाशित हुआ है।
टीम ने यह देखा कि प्रतिक्रिया के दौरान ये नैनो पदार्थ  कैसे बढ़ते हैं? उन्होंने इन नैनोमटेरियल्स की आयामिता  और उनके द्वारा उत्सर्जित रंगों को अनुकूलित  करने के लिए समय और तापमान जैसे प्रतिक्रिया मापदंडों को नियंत्रित किया। शोधकर्ताओं ने दिखाया कि प्रतिक्रिया के प्रारंभिक चरण में द्वि -आयामी परतदार  पेरोव्स्काइट्स बनते हैं और फिर वे नियंत्रित रूप से पेरोव्स्काइट नैनोक्रिस्टल में परिवर्तित हो जाते हैं। उन्होंने इन पेरोव्स्काइट्स के मिश्रण के साथ एक श्वेत प्रकाश-उत्सर्जक डायोड का भी प्रदर्शन किया। इन नैनोमटेरियल्स की स्थिरता को बढ़ाने के लिए सीईएनएस की टीम द्वारा इस पर आगे काम किया जा रहा है।
प्रकाशन लिंक: डीओआई: 10.1021/acs.jpcc.1c02227
अधिक जानकारी के लिए, डॉ प्रलय के. संतरा से  पर संपर्क किया जा सकता है।
संचार एवं सूचना प्रौद्योगिकी मंत्रालय
गुजरात के मुख्यमंत्री श्री भूपेंद्र पटेल और संचार राज्य मंत्री श्री देवुसिंह चौहान ने मध्य प्रदेश खेल प्रतियोगिता में खिलाड़ियों को पुरस्कार प्रदान किए
गुजरात के मुख्यमंत्री श्री भूपेंद्र पटेल और केंद्रीय संचार राज्य मंत्री और खेड़ा से सांसद श्री देवुसिंह चौहान ने आज गुजरात के नदियाड में जिला खेल परिसर में एमपी खेल प्रतियोगिता 2023 के फाइनल में खिलाड़ियों को पुरस्कार प्रदान किए। दोनों गणमान्य व्यक्तियों ने युवाओं से राष्ट्र निर्माण में रचनात्मक भूमिका निभाने का आह्वान किया।
इस वर्ष, खेल प्रतियोगिता में खेड़ा लोकसभा निर्वाचन क्षेत्र से लगभग 9,500 प्रतिभागियों ने हिस्सा लिया। जिसने इसे भारत में अपनी तरह का सबसे बड़ा खेल आयोजन बना दिया। एथलीटों ने वॉलीबॉल, कबड्डी, रोड पुलिंग, लेमन स्पून, कोथरा, रनिंग और कराटे स्केटिंग सहित विभिन्न प्रकार के खेलों में भाग लिया।
इस आयोजन के दौरान, विजेता खिलाड़ियों को पदक से सम्मानित किया गया और खेड़ा लोकसभा की सभी विधानसभाओं के विधायक और अन्य गणमान्य व्यक्तियों सहित सम्मानित अतिथियों ने खिलाड़ियों को प्रोत्साहित किया।
युवा पीढ़ी को स्क्रीन से दूर और खेल के मैदान की ओर आकर्षित करने वाले वातावरण को बढ़ावा देने के प्रधानमंत्री श्री नरेन्द्र मोदी के दृष्टिकोण के अनुरूप श्री देवुसिंह चौहान द्वारा खेड़ा में प्रायोजित एमपी खेल प्रतियोगिता पिछले दो वर्षों से सफलतापूर्वक आयोजित की जा रही है।
इसके अलावा अपनी तरह की पहली पहल में मध्य भारत के प्रतिज्ञा पत्र को आयोजन स्थल पर सुनाया गया, जिससे व्यापक सकारात्मक प्रतिक्रिया मिली। खिलाड़ियों और दर्शकों के बीच समान रूप से राष्ट्रवाद की भावना जगाने के इस प्रयास की प्रतियोगिता समन्वयकों श्री मनोजभाई त्रिवेदी और श्री प्रीतेशभाई पटेल ने सराहना की।
मंत्री महोदय ने मुख्यमंत्री, सभी प्रतिभागियों, समन्वयकों और दर्शकों को खेल आयोजन को उल्लेखनीय सफलता दिलाने में उनके बहुमूल्य योगदान के लिए हार्दिक आभार व्यक्त किया।
सूक्ष्म, लघु एवं मध्यम उद्यम मंत्रालय
दिल्ली पुलिस की महिला कार्यकारी खादी सिल्क साड़ियां पहनेंगी
विभिन्न सरकारी कार्यालयों में तेजी से खादी को स्वीकार किया जा रहा है। दिल्ली पुलिस अपनी महिला फ्रंट डेस्क कार्यकारियों के लिए सुंदर खादी सिल्क की साड़ियां खरीद रही है।
खादी और ग्रामीण आयोग उद्योग  को दिल्ली पुलिस से 25 लाख रुपये मूल्य की 836 खादी सिल्क की साड़ियां खरीदने का आदेश प्राप्त हुआ है। दोहरे रंग की साड़ियां तसर - कटिया सिल्क से बनाई जाएंगी। साड़ियों के नमूने दिल्ली पुलिस द्वारा उपलब्ध कराए गए, जिसके अनुसार केवीआईसी द्वारा साड़ियां बनाई जा रही हैं और दिल्ली पुलिस द्वारा स्वीकृत है। साड़ियां नेचूरल कलर सिल्क तथा गुलाबी रंग में कटिया सिल्क की मिश्रित होंगी।
केवीआईसी के अध्यक्ष श्री विनय कुमार सक्सेना ने कहा है कि दिल्ली पुलिस से मिले नवीनतम खरीद आदेश से खादी की बढ़ती लोकप्रियता जाहिर होती है। इससे खादी दस्तकारों को मजबूती मिलेगी। श्री सक्सेना ने कहा कि काफी वर्षों से खादी का ट्रेंड हो गया है। खादी कारीगरी है, इसलिए यह सबसे आरामदायक कपड़ा है। उन्होंने कहा कि सामान्यजन ही नहीं विशेषकर युवाओं और सरकारी निकायों द्वारा खादी को अपनाया जा रहा है। यह दूरदराज के कताई और बुनाई करने वाले दस्तकारों को बहुत बड़ा प्रोत्साहन है।
दिल्ली पुलिस के लिए तसर – कटिया सिल्क की साड़ियां पश्चिम बंगाल में परम्परागत दस्तकारों द्वारा तैयार की जा रही हैं। तसर – कटिया सिल्क दो रंगों में उपलब्ध कपड़ा है जो तसर तथा कटिया सिल्क के मिश्रण से बनता है। इसकी बुनाई परम्परागत दस्तकार करते हैं और इसकी पहचान गहरी और भारी बुनावट से होती है। इसकी बुनावट तसर और कटिया की दो अलग - अलग धागों से की जाती है। यह खुरदरा होता है और देखने में सादा लगता है लेकिन सुराखदार बुनाई इस कपड़े को सभी मौसम में पहनने योग्य बना देती है।
इससे पहले केवीआईसी ने चादरों और वर्दियों सहित खादी उत्पाद आपूर्ति के लिए भारतीय रेल, स्वास्थ्य मंत्रालय, भारतीय डाक विभाग, एयर इंडिया तथा अन्य सरकारी एजेंसियों से समझौता किया। केवीआईसी एयर इंडिया के क्रू सदस्यों तथा स्टाफ के लिए यूनिफॉर्म बना रहा है। आयोग 90 हजार से अधिक डाक बंधुओं/डाक बहनों के लिए यूनिफॉर्म बना रहा है।यूनिफॉर्म ऑनलाइन भी उपलब्ध हैं।
कार्मिक, लोक शिकायत एवं पेंशन मंत्रालय
केंद्रीय मंत्री डॉ जितेंद्र सिंह ने कहा, केंद्र सरकार द्वारा पेंशनरों के लिए जीवन प्रमाण पत्र  जमा करने की समय सीमा 31 दिसंबर, 2021 तक बढ़ा दी गई है
केंद्रीय मंत्री डॉ जितेंद्र सिंह ने कहा, कोविड-19 महामारी और कोरोना वायरस के वरिष्ठ नागरिकों पर पड़ने वाले बुरे असर को देखते हुए उठाया गया है
जीवन प्रमाण पत्र जमा करने के लिए बढ़ाए हुए समय के दौरान पेंशन वितरण अधिकारियों  द्वारा बिना किसी रुकावट के पेंशन का भुगतान जारी रहेगा: डॉ जितेंद्र सिंह
वरिष्ठ नागरिकों के जीवन को आसान बनाने के लिए एक और सुधार के लिए कदम उठाया गया है। केंद्रीय विज्ञान एवं प्रौद्योगिकी राज्य मंत्री , पृथ्वी विज्ञान राज्य मंत्री , प्रधानमंत्री कार्यालय, कार्मिक, लोक शिकायत एवं पेंशन, परमाणु ऊर्जा और अंतरिक्ष राज्यमंत्री डॉ. जितेंद्र सिंह ने कहा कि आज कहा कि सरकार ने केंद्र सरकार के पेंशनभोगियों द्वारा जीवन प्रमाण पत्र  जमा करने के लिए समय सीमा 31 दिसंबर, 2021 तक बढ़ाने का फैसला किया है। यह कदम चल रहे कोविड-19 महामारी और कोरोना वायरस के वरिष्ठ नागरिकों पर पड़ने वाले बुरे असर को देखते हुए उठाया गया है। इससे पहले, पेंशनभोगी को अपनी पेंशन के निर्बाध अदाएगी के लिए 30 नवंबर तक जीवन प्रमाण पत्र जमा करना होता था।
डॉ. जितेंद्र सिंह ने कहा कि पेंशनभोगी बढ़ाए गए समय सीमा के दौरान जीवन प्रमाण पत्र जमा करने के लिए किसी भी माध्यम से भौतिक या डिजिटल रूप से ऑनलाइन प्रणाली का उपयोग करके जीवन प्रमाण पत्र जमा कर सकते हैं। इस विस्तारित अवधि के दौरान पेंशन वितरण प्राधिकरणों  द्वारा बिना किसी रुकावट के पेंशन का भुगतान जारी रहेगा।
मंत्री ने कहा कि पेंशन वितरण करने वाले बैंकों को जीवन प्रमाण पत्र प्राप्त करते समय कोविड-19 के उचित व्यवहार को जारी रखने और बैंक शाखाओं में भीड़भाड़ को रोकने के लिए उचित व्यवस्था और सामाजिक दूरी के उपायों को सुनिश्चित करने की सलाह दी गई है।
डॉ. जितेंद्र सिंह ने कहा कि प्रधान मंत्री श्री नरेन्द्र मोदी के नेतृत्व वाली सरकार ने हमेशा सेवानिवृत्त और पेंशनभोगियों सहित समाज के सभी वर्गों के लिए "जीवन की सुगमता" का ध्यान रखा है। उन्होंने कहा कि सेवानिवृत्त लोग देश की धरोहर हैं जिन्होंने अपने अनुभव और लंबे समय तक काम कर राष्ट्र को बहुत कुछ दिया है।
गौरतलब है कि पिछले हफ्ते ही डॉ. जितेंद्र सिंह ने पेंशनभोगियों के लिए अनूठी फेस रिकग्निशन टेक्नोलॉजी तकनीक को लॉन्च किया था। मंत्री ने कहा कि जीवन प्रमाण पत्र देने की फेस रिकग्निशन तकनीक एक ऐतिहासिक और दूरगामी सुधार है, क्योंकि यह न केवल 68 लाख केंद्र सरकार के पेंशनभोगियों के सहूलियत प्रदान करेगा, बल्कि ईपीएफओ और राज्य सरकार के पेंशनभोगी के अधिकार क्षेत्र से बाहर आने वाले करोड़ों पेंशनभोगियों के जीवन में भी सहूलियत प्रदान करेगा।
रक्षा मंत्रालय
भारत-कजाकिस्तान संयुक्त सैन्य अभ्यास काजिंद-2019 का समापन
भारत-कजाकिस्तान का चौथा संयुक्त सैन्य अभ्यास काजिंद-2019 आज उत्तराखंड के पिथौड़ागढ़ में समाप्त हो गया। इस संयुक्त अभ्यास में पहाड़ी और जंगली क्षेत्रों में संयुक्त प्रशिक्षण शामिल था। आतंकवाद के विरूद्ध कार्रवाई से संबंधित महत्वपूर्ण व्याख्यान, प्रदर्शन और ड्रिल का आयोजन किया गया। आतंकवाद विरोधी कार्रवाइयों का पूर्वाभ्यास किया गया और इसे संयुक्त रूप से अंजाम दिया गया।
15 अक्टूबर, 2019 को प्रमाणीकरण अभ्यास के हिस्से के रूप में दोनों देशों के सेनाओं की टुकडि़यों ने संयुक्त रूप से आतंकवाद विरोधी कार्रवाई की। इसमें घेराबंदी तथा तलाशी की कार्रवाई शामिल थी। इसे दोनों देशों की सेनाओं के प्रतिष्ठित लोगों ने देखा। प्रमाणीकरण अभ्यास की समीक्षा भारतीय सेना के जनरल ऑफिसर कमांडिंग उत्तर भारत क्षेत्र मेजर जनरल कबिन्द्र सिंह ने दोनों देशों के वरिष्ठ सैन्य अधिकारियों की उपस्थिति में की। कजाकिस्तान का प्रतिनिधित्व वहां की सशस्त्र सेना के प्रमुख मेजर जनरल दौलत ओस्पानेव ने किया। रस्मी समापन समारोह के साथ संयुक्त अभ्यास 15 अक्टूबर, 2019 को समाप्त हो गया। समापन समारोह में दोनों देशों के सांस्कृतिक कार्यक्रम प्रस्तुत किये गये।
अभ्यास काजिंद-2019 दोनों देशों के बीच मैत्रीभाव बढ़ाने में काफी सफल रहा। दोनों देशों की सैन्य टुकडि़यों ने आतंकवाद विरोधी कार्रवाइयों में अपनाये जाने वाले तौर-तरीकों को साझा किया। इस संयुक्त अभ्यास ने दोनों देशों की सेनाओं को बेहतर समझदारी और आपसी विश्वास और सहयोग को मजबूत बनाने का अवसर प्रदान किया।
उप राष्ट्रपति सचिवालय
मातृभाषा के संरक्षण और संवर्धन का संकल्प लें: उपराष्ट्रपति
छात्रों को महान स्वतंत्रता सेनानियों की प्रेरक कहानियों से अवगत कराएं;
बालिकाओं को शिक्षित करने जैसा अभियान जनआंदोलन बनना चाहिए;
केसरी स्कूलों के प्लेटिनम जुबली समारोह को संबोधित किया
उपराष्ट्रपति श्री एम वेंकैया नायडू ने लोगों से अपनी मातृभाषा के संरक्षण और संवर्धन का संकल्प लेने का आह्वान किया है। उन्होंने मातृभाषा के संरक्षण के अभियान को मजबूत करने की आवश्यकता पर बल देते हुए राज्य सरकारों से प्राथमिक विद्यालय स्तर तक मातृभाषा को अनिवार्य बनाने का आग्रह किया। देशी भाषाओं के संरक्षण के प्रति अपनी गहरी रुचि व्यक्त करते हुए, उपराष्ट्रपति ने छात्रों को घर पर अपनी मातृभाषा में बोलने की सलाह दी।
श्री नायडू ने आज चेन्नई में केसरी स्कूलों के प्लेटिनम जुबली समारोह को संबोधित करते हुए शैक्षिक संस्थानों को बच्चों में नवाचार और वैज्ञानिक सोच की भावना पैदा करने की सलाह दी। उन्होंने केसरी स्कूल के एक नए परिसर की आधारशिला भी रखी।
छात्रों को जिम्मेदार नागरिक बनाने के लिए, उपराष्ट्रपति ने स्कूलों को छात्रों को महान स्वतंत्रता सेनानियों की कहानियां पढ़ाने और उनमें भारतीय मूल्यों को विकसित करने के लिए अनुकूल माहौल बनाने तथा पाठ्यक्रमों में सुधार लाने को कहा।
श्री नायडू ने 21 वीं सदी की दुनिया और राष्ट्र की आर्थिक प्रगति की ज्ञान पर निर्भरता का हवाला देते हुए इस बात पर जोर दिया कि स्कूली स्तर से ही प्रौद्योगिकी के बदलते पहलुओं की जानकारी छात्रों को दी जानी चाहिए ताकि वे बदलते परिदृश्य के अनुकूल खुद को ढाल सकें। उन्होंने कहा कि सिर्फ साक्षर होना ही शिक्षा का उद्देश्य नहीं होना चाहिए। वास्तविक शिक्षा वह है जो व्यक्ति को सत्य, ज्ञान की तलाश करने और तार्किक सोच विकसित करने के साथ दूसरों की जरूरतों के प्रति संवेदनशील बनाए।
इस बात की ओर इशारा करते हुए कि शिक्षा को गरीबों, दलितों और समाज के हाशिए पर रहने वाले लोगों के जीवन को बदलने में मदद करनी चाहिए, उपराष्ट्रपति ने कहा कि शिक्षा गरीबी, लैंगिक असमानता, बेरोजगारी,जातिगत भेदभाव और आर्थिक विषमताओं जैसी चुनौतियों का सामना करने का सबसे सक्षम हथियार है।
यह मानते हुए कि महिलाएं जो कि आबादी का पचास फीसदी हिस्सा हैं को समान अवसर मिलने चाहिए, उपराष्ट्रपति ने कहा कि बालिकाओं और महिलाओं को शिक्षित करना देश की प्रगति के लिए जरूरी है। उन्होंने लोगों से बालिकाओं की शिक्षा के अभियान को जनआंदोलन का रूप देने का आह्वान भी किया। कार्यक्रम में तमिलनाडु के राज्यपाल, श्री बनवारीलाल पुरोहित, कांची के शंकराचार्य, जगद्गुरु विजयेंद्र सरस्वती, केमिस्ट्स ग्रुप ऑफ़ कंपनीज़ के अध्यक्ष, श्री के नरसा रेड्डी, केसरी उच्चतर माध्यमिक विद्यालय के प्रधानाध्यापक, श्री एन गोपालैया, स्वर्गीय डॉ के राधाकृष्णन के पौत्र डॉ के.एन. केसरी और कई अन्य गणमान्य व्यक्ति मौजूद थे।
(आर.के.मीणा/आरएनएम/एएम/एमएस/एसके–1029
विज्ञान एवं प्रौद्योगिकी मंत्रालय
सीएसआईआर-सीडीआरआई, लखनऊ के वैज्ञानिक डॉ.सुशांत कार, सोसाइटी ऑफ बायोलोजिकल केमिस्ट्स  के "प्रोफेसर ए. एन. भादुड़ी मेमोरियल लेक्चर अवार्ड-2020" से सम्मानित
लीशमैनिया डोनोवानी , के रोगजनन क्षमता एवं उसके अस्तित्व की रणनीति को समझने की दिशा में किए गए उनके महत्वपूर्ण शोध कार्य/योगदान को मान्यता देने के लिए सोसाइटी ऑफ बायोलॉजिकल केमिस्ट्स नेडॉ सुशांत कार, वरिष्ठ वैज्ञानिक, मोलेक्युलर पेरासीटोलोजी एंड इम्यूनोलॉजीविभाग, सीएसआईआर-सीडीआरआई, लखनऊ को इस साल के प्रोफेसर ए.एन. भादुड़ी मेमोरियल लेक्चर अवार्ड के लिए चुना है।
लीशमैनिया डोनोवानी एक प्रोटोजोअन परजीवी है जो मैक्रोफेजकोशिकाओं को संक्रमित करता है और दुनिया भर में लाखों लोगों को प्रभावित करने वाले एक घातक संक्रामक रोग,लीश्मेनीयासिस  का मुख्य कारक है। डॉ सुशांत कार की रिसर्च टीम मैक्रोफेज, डेंड्राइटिक कोशिकाओं और टी कोशिकाओं जैसी विभिन्न प्रतिरक्षा कोशिकाओं के साथ लीशमैनिया परजीवी के पारस्परिक सम्बन्धों का अध्ययन कर रही है और इसके संक्रमण को प्रभावित करने वाले विभिन्न इंट्रासेल्युलर सिग्नलिंग कैस्केड के मॉड्यूलेशन पर इनकी प्रतिक्रिया का भी अध्ययन कियाजा रहा है।जिस से इस रोग के इलाज एवं बचाव हेतु नई दवाएं विकसित करने में मदद मिल सके।
सोसायटी ऑफ बायोलॉजिकल केमिस्ट्स  ने देश में जैविक विज्ञान के विकास हेतु शोधकर्ताओं / वैज्ञानिकों द्वारा किए गए सराहनीय और महत्वपूर्ण योगदान को मान्यता देने के लिए कई पुरस्कारों की स्थापना की है। द सोसायटी ऑफ़ बायोलॉजिकल केमिस्ट्स  या एसबीसी की स्थापना वर्ष 1930 में इंडियन इंस्टीट्यूट ऑफ साइंस, बेंगलुरु में हुई थी। यह प्रतिष्ठित वैज्ञानिक समिति मैसूर की तत्कालीन रियासत में सोसायटी अधिनियम के तहत पंजीकृत की गई थी।
प्रोफेसरए.एन. भादुड़ी मेमोरियल लेक्चर अवार्ड प्रत्येक दो वर्षों में प्रदान किया जाता है। पुरस्कार के प्राप्तकर्ता की आयु 50 वर्ष से कम होनी चाहिए। पुरस्कार जैविक रसायन विज्ञान और संबद्ध विज्ञान के लिए दिया जाता है, अधिकांशतः परजीवी संक्रमण से संबंधितउत्कृष्ट शोध कार्य को वरीयता दी जाती है। पुरुस्कार विजेता को एसबीसीकी वार्षिक बैठक में पुरस्कार प्रदान किया जाता है जहां उसे एक पुरुस्कार व्याख्यान भी देना होता है।
संघ लोक सेवा आयोग
सम्मिलित अनुभाग अधिकारी/आशुलिपिक  सीमित विभागीय प्रतियोगी परीक्षा, 2018
मार्च, 2023 में संघ लोक सेवा आयोग द्वारा आयोजित सम्मिलित अनुभाग अधिकारी/आशुलिपिक  सीमित विभागीय प्रतियोगी परीक्षा, 2018 के लिखित भाग के परिणामों और जुलाई, 2023 में सेवा रिकॉर्ड के मूल्यांकन के आधार पर योग्यता के क्रम में उन उम्मीदवारों की श्रेणी-वार सूचियां निम्नलिखित हैं, जिन्हें नीचे दी गई श्रेणियों के संबंध में वर्ष 2018 की चयन सूची में शामिल करने के लिए सिफारिश की गई है:-
|
|
श्रेणी
|
|
सेवा
|
|
I
|
|
केंद्रीय सचिवालय सेवा के अनुभाग अधिकारी का ग्रेड
|
|
IV
|
|
निजी सचिव आशुलिपिक सेवा
|
|
केंद्रीय सचिवालय का ग्रेड
श्रेणी I और IV के संबंध में अनुशंसित उम्मीदवारों की संख्या इस प्रकार है :-
|
|
श्रेणी
|
|
समुदाय
|
|
अभ्यर्थियों की संख्या
|
|
I
|
|
सामान्य
|
|
394
|
|
अनुसूचित जाति
|
|
102
|
|
अनुसूचित जनजाति
|
|
28
|
|
IV
|
|
सामान्य
|
|
01
|
|
अनुसूचित जाति
|
|
-
|
|
अनुसूचित जनजाति
|
|
-
श्रेणी-I के अंतर्गत कुछ उम्मीदवारों के परिणाम रोके गए हैं।
ये परिणाम माननीय न्यायालय/कैट के समक्ष लंबित एमए/ओए के निर्णय के आधार पर संशोधन के अधीन है।
घोषित परिणाम 'पदोन्नति में आरक्षण' और 'स्वयं की योग्यता' के मामले में माननीय सर्वोच्च न्यायालय के समक्ष लंबित एसएलपी संख्या 30621/2011 और 31288/2017 के अंतिम निर्णय और इस परिणाम पर प्रभाव डालने वाले किसी अन्य अदालती मामले के अधीन हैं।
संघ लोक सेवा आयोग के परिसर में परीक्षा भवन के नजदीक एक “सुविधा केन्द्र” है। उम्मीदवार इस केन्द्र से अपनी परीक्षा/भर्ती के संबंध में किसी भी प्रकार की जानकारी/स्पष्टीकरण कार्य दिवसों में प्रात: 10.00 बजे से सायं 5.00 बजे तक स्वयं आकर अथवा दूरभाष संख्या - 23385271/23381125/23098543 से प्राप्त कर सकते हैं। परिणाम, संघ लोक सेवा आयोग की वेबसाइट www.upsc.gov.in पर भी उपलब्ध होगा। अंक-पत्र, परिणाम के प्रकाशन की तारीख के पंद्रह दिनों के अंदर आयोग के वेबसाइट www.upsc.gov.in पर उपलब्ध होंगे।
परिणाम देखने के लिए यहां क्लिक करें
रेल मंत्रालय
श्री अमरेश कुमार चौधरी को प्रतिष्ठित "थल सेनाध्यक्ष की विशेष प्रशस्ति" से सम्मानित किया गया
कोविड-19 महामारी और इसके विभिन्न अभियानों के दौरान सशस्त्र बलों में उनके उत्कृष्ट योगदान के लिए यह पुरस्कार प्रदान किया गया
वर्तमान मुख्य नियंत्रक, श्री अमरेश कुमार चौधरी को कोविड-19 महामारी और इसके विभिन्न अभियानों के दौरान सशस्त्र बलों में उनके उत्कृष्ट योगदान के लिए प्रतिष्ठित "थल सेनाध्यक्ष की विशेष प्रशस्ति" से सम्मानित किया गया है।
वर्तमान में श्री अमरेश कुमार चौधरी रेल मिल में मुख्य नियंत्रक के रूप में कार्यरत है।
श्री अमरेश कुमार चौधरी सत्यनिष्ठ, अत्यंत निष्ठवान, परिश्रमी, अग्र-सक्रिय और परिणाम के लिए कार्य के प्रति पूर्ण समर्पित अधिकारी हैं।
रेल मिल के विषय में
रेल मिल, रेल मंत्रालय के यातायात निदेशालय का एक विस्तार है, जिसकी अध्यक्षता सेना मुख्यालय में कार्यकारी निदेशक  स्तर के अधिकारी द्वारा की जाती हैं।
रेल मिल, शांति और आपातकालीन स्थितियों के दौरान रक्षा बलों को रेलवे रसद समर्थन के समग्र समन्वय, रणनीतिक योजना और निष्पादन के दायित्व का निर्वाह करता है।
रेल मिल अपनी आवश्यकताओं के अनुरूप रेल संचालन के लिए रक्षा मंत्रालय के साथ निकट समन्वय में कार्य करता है। मुख्य नियंत्रक के नेतृत्व में एक पृथक नियंत्रण कक्ष के माध्यम से इन सभी रेलवे परिचालनों का प्रबंधन किया जाता है।
रक्षा मंत्रालय
जी-20 थिंक
भारतीय नौसेना क्विज– सेल बिऑन्ड द होराइजन
आजादी का अमृत महोत्सव मनाने के लिए, भारतीय नौसेना ने विभिन्न क्षेत्रों में आयोजित इंटर स्कूल क्विज़ प्रतियोगिताओं को राष्ट्रीय स्तर की स्कूल क्विज प्रतियोगिता द इंडियन नेवी क्विज़  में बदल दिया था। इस वर्ष भारत द्वारा प्रतिष्ठित जी 20 की अध्यक्षता संभालने पर, थिंक एक अंतरराष्ट्रीय कार्यक्रम बन गया है और इसका नाम बदलकर "जी20 थिंक" कर दिया गया है। यह आयोजन जी 20 सचिवालय के तत्वावधान में और एनडब्ल्यूडब्ल्यूए  के साथ साझेदारी में नौसेना द्वारा आयोजित किया जा रहा है और इसके दो स्तर होंगे, राष्ट्रीय और अंतरराष्ट्रीय।
जी-20 थिंक के राष्ट्रीय दौर में नौवीं से बारहवीं कक्षा में पढ़ने वाले स्कूली बच्चे भाग लेंगे। क्विज के लिए 11700 से अधिक स्कूलों ने पंजीकरण कराया है।
दो ऑनलाइन एलिमिनेशन राउंड 12 सितंबर और 3 अक्टूबर को आयोजित किए जाएंगे। इसके बाद 10 अक्टूबर 2023 को ऑनलाइन क्वार्टर फाइनल होगा जहां 16 टीमें सेमीफाइनल राउंड के लिए क्वालीफाई करेंगी । राष्ट्रीय सेमीफाइनल 17 नवंबर को मुंबई के एनसीपीए ऑडिटोरियम में आयोजित किया जाएगा। शीर्ष 8 टीमें 18 नवंबर 2023 को गेटवे ऑफ इंडिया पर आयोजित होने वाले राष्ट्रीय फाइनल राउंड में प्रतिस्पर्धा करेंगी। राष्ट्रीय राउंड के पूरा होने पर, सभी फाइनलिस्टों में से दो सर्वश्रेष्ठ क्विज़र्स को अंतर्राष्ट्रीय दौर में टीम इंडिया का प्रतिनिधित्व करने के लिए चुना जाएगा।
जी20 थिंक के अंतरराष्ट्रीय दौर में दुनिया भर से युवा और प्रतिभाशाली दिमागों का प्रतिनिधित्व देखने को मिलेगा। इस दौर में जी20 देशों की टीमें और 9 अन्य देशों के विशेष आमंत्रित सदस्य भाग लेंगे। प्रत्येक टीम में दो छात्र शामिल होंगे। 16 राष्ट्रीय सेमीफाइनलिस्ट और अंतर्राष्ट्रीय प्रतिभागियों सहित सभी प्रतिनिधियों को अपनी यात्रा के दौरान भारत की विविध विरासत और संस्कृति का अनुभव करने का अवसर मिलेगा और उन्हें देश के विभिन्न लोकप्रिय पर्यटक स्थलों और प्रतिष्ठित स्थलों पर ले जाया जाएगा। अंतरराष्ट्रीय फाइनल 22 नवंबर 2023 को नई दिल्ली में आयोजित होगा।
स्कूलों के लिए पंजीकरण प्रक्रिया को सुव्यवस्थित करने और आयोजन से संबंधित सभी जानकारी प्रदान करने के लिए जी20 थिंक के लिए एक समर्पित वेबसाइट  स्थापित की गई है।
भारत 1 दिसंबर 2023 को ब्राजील को जी-20 की कमान सौंपेगा, ऐसे में यह जी-20 थिंक के दिसंबर 2022 से आयोजित महत्वपूर्ण कार्यक्रमों की श्रृंखला का समापन होगा। यह भारत के नेतृत्व के लिए एक महत्वपूर्ण उपलब्धि होगा, जिसने वैश्विक स्तर पर जी20 की कई अनूठी उपलब्धियाँ देखी हैं।
मंत्रिमण्डल
कैबिनेट ने स्वदेश दर्शन योजना के तहत वर्ष 2018-19 के दौरान मंजूर 10 परियोजनाओं के लिए 627.40 करोड़ रुपए के फंड को मंजूरी दी
वर्ष 2019-20 के दौरान नई परियोजनाओं की मंजूरी के लिए अतिरिक्त 1854.67 करोड़ रुपए के फंड को मंजूरी मिली
प्रधानमंत्री श्री नरेन्द्र मोदी की अध्यक्षता में केंद्रीय कैबिनेट ने स्वदेश दर्शन योजना के तहत वर्ष 2018-19 के दौरान मंजूर की गयी 10 परियोजनाओं के लिए 627.40 करोड़ रुपए और वर्ष 2019-20 के दौरान नई परियोजनाओं की मंजूरी के लिए अतिरिक्त 1854.67 करोड़ रुपए जारी करने के लिए अपनी मंजूरी दी है।
स्वदेश दर्शन योजना के तहत पर्यटन मंत्रालय भारत को विश्वस्तरीय पर्यटन स्थल बनाने के लिए सतत और समेकित तरीके से देश में पर्यटन का बुनियादी ढांचा विकसित कर रहा है।
पर्यटन के ढांचागत विकास की इस व्यवस्था से निजी क्षेत्र राजस्व जुटाने संबंधी परियोजनाओं में निवेश करने को उत्सुक होंगे जिससे पर्यटकों को पर्यटन का बेहतर अनुभव मिल सकेगा और इससे पर्यटकों की संख्या, राजस्व और रोजगार में भी बढ़ोतरी होगी।
पृष्ठ भूमि
वर्ष 2014-15 के लिए बजट की घोषणा के बाद पर्यटन मंत्रालय ने जनवरी 2015 में स्वदेश दर्शन योजना  शुरू की थी। योजना के तहत 15 सर्किट- हिमालय सर्किट, पूर्वोत्तर सर्किट, कृष्णा सर्किट, बौद्ध सर्किट एवं तटीय सर्किट, मरूभूमि सर्किट, जनजातीय सर्किट, पारिस्थितिकी सर्किट, वन्य जीव सर्किट, ग्रामीण सर्किट, आध्यात्मिक सर्किट, रामायण सर्किट, विरासत सर्किट, तीर्थंकर सर्किट और सूफी सर्किट को विकास के लिए चिन्हित किया गया है।
जल शक्ति मंत्रालय
वॉटर हीरोज प्रतिस्पर्धा 2.0
जल शक्ति मंत्रालय के प्राथमिक उद्देश्यों में से एक देश में जल संरक्षण को जनांदोलन बनाना और पानी के प्रति चेतना को मजबूत बनाना है। इस उद्देश्य को आगे बढ़ाने के लिए जल संसाधन, नदी विकास एवं गंगा संरक्षण विभाग, जल शक्ति मंत्रालय ने जल संरक्षण एवं प्रबंधन जैसे अहम विषय पर लोगों तक पहुंच बनाने के उद्देश्य से 1 सितंबर, 2020 से ‘वॉटर हीरोज- शेयर योर स्टोरीज’  प्रतियोगिता का शुभारम्भ किया है।
इस वॉटर हीरोज प्रतियोगिता से पूरे भारत से जल संरक्षण में सर्वश्रेष्ठ प्रक्रियाओं को प्रोत्साहन मिलने और उनके संग्रहित होने की उम्मीद है। यह भी उम्मीद है कि देश में ऐसे प्रयासों के प्रचार से इस क्षेत्र में ज्यादा परिवर्तनकारी प्रयासों को प्रोत्साहन मिलेगा। पुरस्कारों पर विचार के लिए हर महीने  से प्रविष्टियां आमंत्रित की जाएंगी। पुरस्कार के लिए हर महीने अधिकतम 10 प्रविष्टियों पर विचार किया जा सकता है। सभी चयनित प्रविष्टियों को 10,000 रुपये  का नकद पुरस्कार और एक प्रमाण पत्र दिया जाएगा।
इस प्रतियोगिता में भाग लेने के लिए सभी भागीदारों को 1-5 मिनट  के विशेष वीडियो के माध्यम से जल संरक्षण पर अपनी सफलता की कहानी पोस्ट करनी होगी, जिसमें जल संसाधनों के संरक्षण तथा प्रबंधन की दिशा में किए गए प्रयासों और उल्लेखनीय योगदानों का वर्णन करना होगा।
इसमें भाग लेने वाले माईगॉव पोर्टल  पर अपने वीडियो  साझा कर सकते हैं। माईगॉव पोर्टल के अलावा waterheroes.cgwb[at]gmail[dot]com पर भी प्रविष्टियां भेजी जा सकती हैं। प्रतिभागियों को कमेंट सेक्शन में सिर्फ अपने वीडियो के यूट्यूब लिंक का उल्लेख करने और पूरा वीडियो अपलोड नहीं करने की सलाह दी जाती है। यह प्रतियोगिता 31 अगस्त, 2021 को समाप्त हो जाएगी।
युवा कार्यक्रम एवं खेल मंत्रालय
खेलो इंडिया योजना के तहत 21 खेल विधाओं में देश भर से 2841 एथलीटों को खेलो इंडिया एथलीट के रूप में चुना गया है: श्री अनुराग सिंह ठाकुर
मुख्य बिंदु :
- खेलो इंडिया एथलीटों का चयन खेलो इंडिया गेम्स,नेशनल चैंपियनशिप/खुली चयन परीक्षा में उनके प्रदर्शन के आधार पर किया जाता है
- एसएआई राष्ट्रीय खेल प्रतिभा खोज पोर्टल के माध्यम से प्राथमिकता वाले खेल विषयों में प्रतिभाशाली खिलाड़ियों की पहचान के लिए एक मंच प्रदान करता है
- यह बात श्री अनुराग सिंह ठाकुर ने आज राज्य सभा में एक प्रश्न के लिखित उत्तर में कही
खेलो इंडिया योजना के "खेल प्रतियोगिता और प्रतिभा विकास" भाग के तहत, एथलीटों को खेलो इंडिया गेम्स, राष्ट्रीय चैंपियनशिप/खुली चयन परीक्षा में उनके प्रदर्शन के आधार पर खेलो इंडिया एथलीट के रूप में चुना जाता है। इसके अलावा, राष्ट्रीय खेल प्रतिभा खोज पोर्टल के माध्यम से, भारतीय खेल प्राधिकरण  प्राथमिकता वाले खेल विषयों में प्रतिभाशाली खिलाड़ियों की पहचान के लिए एक मंच प्रदान करता है जिसमें देश की संभावना/लाभ है। पहचान किए गए एथलीटों को विभिन्न प्रशिक्षण सुविधाओं में अनुभवी प्रशिक्षकों के मार्गदर्शन में तैयार किया जाता है और राष्ट्रीय/अंतर्राष्ट्रीय खेल आयोजनों में उत्कृष्टता हासिल की जाती है।
वर्तमान में, खेलो इंडिया योजना के तहत 21 खेल विधाओं में अब तक देश भर से 2841 एथलीटों को खेलो इंडिया एथलीट के रूप में चुना गया है।